stanford-oval/wikipedia huggingface dataset:
Wimbledonin tennisturnaus 1998
Loppuottelut > Sekanelinpeli

Maks Mirny /  Serena Williams –  Mahesh Bhupathi /  Mirjana Lučić 6–4, 6–4
Thérmo

| Thérmo Thérmon kunta Θέρμο Δήμος Θέρμου |
| --- | --- |
 Kunnan sijainti
 Thérmo
 Koordinaatit: 38°35′N, 21°40′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Aitolia-Akarnania
Hallinto:  
 – Asutustyyppi:  kunta, kylä
 – Kallikrates-koodi:  3805
Pinta-ala:  
 – Kokonaispinta-ala:  333,7 km²
Väkiluku (2011):  8 242
 – Kylä­yhdys­kunta:  1 959
 – Kylä:  1 716
 – Väestötiheys:  24,70 as./km²
Aikavyöhyke:  UTC+2
 – Kesäaika:  UTC+3
Postinumero:  300 08
Suuntanumero(t):  26440
 
 www.thermo.gov.gr 
Infobox OKVirheellinen NIMI-arvo: 
Thérmo (kreik. Θέρμο; kath.kreik. Θέρμον, Thérmon) on Kreikan kylä ja samanniminen kunta (Δήμος Θέρμου, Dímos Thérmou), joka sijaitsee Aitolia-Akarnanian alueyksikössä Länsi-Kreikan alueella. Koko kunnan pinta-ala on 333,7 neliökilometriä ja väkiluku 8 242. Varsinaisen Thérmon kylän väkiluku on 1 716 (vuonna 2011).
Thérmon kylä on ottanut nimensä sen lähellä sijainneesta antiikin ajan Thermoksesta eli Thermonista, joka oli Apollonin pyhäkköalue. Kylän aiempi nimi vuoteen 1915 saakka oli Kefalóvryso(n) (Κεφαλόβρυσο(ν)). Kylän nähtävyyksiin lukeutuu Thermoksen arkeologisen alueen lisäksi Thérmon arkeologinen museo.
Kunnan osat

Thérmon kunta muodostuu seuraavista kyläyhdyskunnista ja kylistä:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Aetópetra | Aetópetra | 244 |
| Aetópetra | Ágios Ioánnis | 83 |
| Agía Sofía | Agía Sofía | 237 |
| Agía Sofía | Mavrovorós | 21 |
| Agía Sofía | Pournára | 91 |
| Amvrakía | Amvrakía | 248 |
| Análipsi | Análipsi (Análipsis) | 394 |
| Análipsi | Flesouriás | 71 |
| Análipsi | Kaiména Ampélia | 22 |
| Análipsi | Kóftra | 69 |
| Análipsi | Liaréika | 47 |
| Análipsi | Livádi | 18 |
| Análipsi | Marathoúla | 39 |
| Análipsi | Metóchi | 47 |
| Análipsi | Paliouriá | 27 |
| Argyró Pigádi | Argyró Pigádi | 232 |
| Argyró Pigádi | Theotókos | 12 |
| Avaríkos | Avaríkos | 215 |
| Avaríkos | Píni | 21 |
| Chalíki Amvrakías | Chalíki | 37 |
| Chalíki Amvrakías | Dáfni | 5 |
| Chalíki Amvrakías | Ladikoú | 16 |
| Chalíki Amvrakías | Nerosýrtis | 41 |
| Chrysovítsa | Chrysovítsa | 91 |
| Chrysovítsa | Dokímia | 18 |
| Chrysovítsa | Róngia | 7 |
| Diaselláki | Diaselláki | 136 |
| Diplátanos | Diplátanos | 117 |
| Drymónas | Agía Triáda | 15 |
| Drymónas | Áno Drymónas | 26 |
| Drymónas | Drymónas | 228 |
| Drymónas | Koskinás | 63 |
| Kaloúdi | Dounaíika | 64 |
| Kaloúdi | Kaloúdi | 71 |
| Kaloúdi | Marathiás | 172 |
| Káto Chrysovítsa | Diásello | 72 |
| Káto Chrysovítsa | Dosoúla | 24 |
| Káto Chrysovítsa | Káto Chrysovítsa | 138 |
| Kokkinóvrysi | Ágios Theódoros | 65 |
| Kokkinóvrysi | Ampélia | 76 |
| Kokkinóvrysi | Kokkinóvrysi | 44 |
| Koníska | Ágios Ioánnis | 70 |
| Koníska | Koníska | 248 |
| Koníska | Poúlinos | 8 |
| Lefkó | Lefkó | 113 |
| Myrtéa | Loutrá | 14 |
| Myrtéa | Myrtéa | 259 |
| Myrtéa | Palaiómylos | 287 |
| Myrtéa | Pérevos | 169 |
| Nerochóri | Melígkova | 67 |
| Nerochóri | Misámpella | 20 |
| Nerochóri | Nerochóri | 47 |
| Pámfi | Pámfi | 119 |
| Pérkos | Pérkos | 90 |
| Petrochóri | Petrochóri | 417 |
| Petrochóri | Prionaíika | 27 |
| Sitarálona | Sitarálona | 664 |
| Thérmo | Kouloúria | 41 |
| Thérmo | Mándra | 78 |
| Thérmo | Márathos | 14 |
| Thérmo | Mégas Déndros | 49 |
| Thérmo | Taxiárchis | 61 |
| Thérmo | Thérmo | 1 716 |
Yhteensä: 8 242
Aiheesta muualla

Δήμος Θέρμου (Arkistoitu – Internet Archive). Thérmon kunnan verkkosivut. (kreikaksi)
Länsi-Kreikan alue
| --- | --- |
Akhaian alueyksikkö:   Aigiáleia  Erýmanthos  Kalávryta  Patras  Dytikí Achaḯa 
Aitolia-Akarnanian alueyksikkö:   Agrínio  Áktio-Vónitsa  Amfilochía  Mesolóngi  Nafpaktía  Thérmo  Xirómero 
Eliksen alueyksikkö:   Archaía Olympía  Andravída-Kyllíni  Andrítsaina-Kréstena  Ilída  Pineiós  Pýrgos  Zacháro
Floridansalmi

Floridansalmen sijainti kartalla.
Floridansalmi NASA:n satelliittikuvassa.
Floridansalmi (engl. Straits of Florida ja esp. Estrecho de Florida) on Meksikonlahden ja Atlantin valtameren erottava salmi Pohjois-Amerikan kaakkoispuolella. Salmen pohjoisreunalla sijaitsevat Florida Keysin saaret ja eteläreunalla Kuuba.
Golfvirta saa alkunsa Meksikonlahdelta ja kulkee Floridansalmen kautta Atlantille.
Wimbledonin tennisturnaus 2000

Wimbledonin tennisturnaus 2000 alkoi 19. kesäkuuta ja päättyi 9. heinäkuuta 2000.
Loppuottelut > Miesten kaksinpeli

Pete Sampras –  Patrick Rafter 6–7, 7–6, 6–4, 6–2
Loppuottelut > Naisten kaksinpeli

Venus Williams –  Lindsay Davenport 6–3, 7–6
Loppuottelut > Miesten nelinpeli

Todd Woodbridge /  Mark Woodforde –  Paul Haarhuis /  Sandon Stolle 6–3, 6–4, 6–1
Loppuottelut > Naisten nelinpeli

Venus Williams /  Serena Williams –  Julie Halard-Decugis /  Ai Sugiyama 6–3, 6–2
Loppuottelut > Sekanelinpeli

Donald Johnson /  Kimberly Po –  Nicolás Lapentti /  Barbara Schett 6–3, 6–4
Wimbledonin tennisturnaus 2001

Wimbledonin tennisturnaus 2001 alkoi 25. kesäkuuta ja päättyi 9. heinäkuuta 2001.
Loppuottelut > Miesten kaksinpeli

Goran Ivanišević –  Patrick Rafter 6–3, 3–6, 6–3, 2–6, 9–7
Loppuottelut > Naisten kaksinpeli

Venus Williams –  Justine Henin 6–1, 3–6, 6–0
Loppuottelut > Miesten nelinpeli

Donald Johnson /  Jared Palmer –  Jiří Novák /  David Rikl 6–4, 4–6, 6–3, 7–6
Loppuottelut > Naisten nelinpeli

Lisa Raymond /  Rennae Stubbs –  Kim Clijsters /  Ai Sugiyama 6–4, 6–3
Loppuottelut > Sekanelinpeli

Leoš Friedl /  Daniela Hantuchová –  Mike Bryan /  Liezel Huber 4–6, 6–3, 6–2
Nigerian apostolinen kirkko

| Nigerian apostolinen kirkko |
| --- | --- |
Perustettu:  1906
Johtava pastori:  U.S. Ukpong
Pääkirkko:  Lagos, Nigeria
Aiheesta muualla
Sivusto
Infobox OKNimi-testi OK: 
Nigerian apostolinen kirkko (engl. The Apostolic Church Nigeria) on nigerialainen Lagosissa sijaitseva seurakunta ja megakirkko. Seurakunnan tilaisuuksiin osallistuu viikoittain noin 40 000 ihmistä. Seurakunta on perustettu vuonna 1906 ja sillä on arviolta noin 4,5 miljoonaa jäsentä vuonna 2022. Seurakunnan pastori on Gabriel Olutola. Seurakunnan kirkkorakennukseen mahtuu noin 10 000 ihmistä.
Dinah Manoff

Dinah Beth Manoff (s. 25. tammikuuta 1958 New York) on yhdysvaltalainen näyttelijä. Hän voitti vuonna 1980 Tony-palkinnon.
Manoff on esiintynyt myös teatterin ulkopuolella niin televisiossa kuin elokuvissakin. Jälkimmäisten joukossa ovat Grease (1978), Tavallisia ihmisiä (1980) ja Child's Play (1988). Manoff on Lee Grantin tytär.
Aiheesta muualla

Dinah Manoff Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Yhdysvallat 
Henkilöt:  Deutsche Synchronkartei  Elonet
Paul van Buitenen

Paul van Buitenen vuonna 2014.
Paul van Buitenen (s. 28. toukokuuta 1957 Breda) on hollantilainen Euroopan unionin virkamies ja europarlamentaarikko vuosina 2004–2009.
Van Buitenen arvosteli EU:n toiminnassa havaitsemiaan väärinkäytöksiä. Hänen paljastamansa asiat johtivat EU:n Santerin komission eroon 1990-luvun lopulla. Van Buitenen valittiin europarlamenttiin perustamansa Europa Transparant -puolueen listoilta vuonna 2004. Vuonna 2006 hän moitti Clearstream-pankkitoimintaa ja EU:n toimintaa ja julkaisi vuonna 2008 verkkosivuillaan luottamuksellista, EU:n sisäisen raportin tietoa EU:n varojen väärinkäytöstä. Vuonna 2008 van Buitenen ilmoitti Europa Transparant -puolueensa lopettamisesta ja ilmoitti liittyvänsä Kristilliseen liittoon (ChristenUnie), joka on hollantilainen kristillis-demokraattinen puolue.
Reader's Digest -lehti ja Australian Broadcasting Commission ovat valinneet van Buitenenin Vuoden eurooppalaiseksi.
Catherine Willoughby

Catherine Willoughby, Hans Holbein nuoremman piirros
Catherine Willoughby (22. maaliskuuta 1519/1520 - 19. syyskuuta 1580) oli englantilainen aatelisnainen, joka eli Henrik VIII:n, Edvard VI:n ja myöhemmin kuningatar Elisabet I:n hoveissa. Hän oli Charles Brandonin neljäs vaimo. Vuonna 1545 Brandonin kuoleman jälkeen liikkui huhuja, joiden mukaan kuningas Henrik VIII aikoisi erota kuudennesta vaimostaan Katariina Parrista mennäkseen naimisiin Catherinen kanssa. Catherine oli Katariina Parrin läheinen ystävä.
Catherine oli protestanttisen kirkon suorasukainen kannattaja, ja välttääkseen vainoja hän vietti Maria I:n valtakauden Weselissä ja myöhemmin Puolassa.
Lapsuus

Catherine syntyi luultavasti hovissa ja hänen äitinsä Maria de Dalinas oli kuningatar Katariina Aragonialaisen hovinainen ja läheinen ystävä. Hänen isänsä oli Willoughdy de Eresbyn paroni William Willoughby, joka oli Henrik VIII:n hovimies. Catherinen syntyi 22. maaliskuuta, ja hänet kastettiin 26. marraskuuta. On selvää, että Catherine nimettiin kuningattaren mukaan, mutta hänen äitinsä suhde katoliseen kuningattareen ei estänyt Catherinea tulemasta yhdeksi Englannin johtavista protestanteista.
Luonne ja usko

Catherinella oli nokkela ja terävä kieli, ja hänellä oli kiihkeä halu oppia. Henrik VIII:n viimeisinä hallitusvuosina Suffolkin herttuattaresta tuli vannoutunut protestantti. Hän oli hyvin läheinen Henrikin viimeisen kuningattaren, Katariina Parrin kanssa, erityisesti herttuan kuoltua vuonna 1545. Catherinella oli vahva vaikutus kuningattaren uskomuksiin. Kun kuningattaren protestanttisuudesta tuli vuonna 1546 kiistelty aihe, kuningas määräsi kuningattaren pidätettäväksi, tosin tämä sai hänet houkuteltua kumoamaan määräyksen. Suffolkin herttuatar myös nimesi eräissä juhlissa piispa Gardinerin vähiten rakastamiensa ihmisten joukkoon.
Avioliitto

Catherinen isä kuoli vuonna 1526, ja Catherine oli vanhempiensa ainoa elossa selvinnyt lapsi. Hän peri paronin, ja seitsemän vuoden ikäisenä hänen tulonsa olivat 15 000 dukaattia vuodessa. Catherinen huoltaja oli isän jälkeen kuningas, ja kuningas myi huoltajuuden langolleen Charles Brandonille, Suffolkin herttualle. Perintöä seurasi riita, jossa Catherinen setä vaati, että omaisuuden ja arvonimen tulisi periytyä hänelle naispuolisen perillisen sijaan. Kiistan jälkeen Catherine naitettiin Suffolkin herttuan pojalle, Lincolnin jaarlille. Brandon itse oli naimisissa Henrik VII:n tyttären Mary Tudorin kanssa, joka oli Ranskan leskikuningatar. Kun Mary kuitenkin kuoli, Brandon päätti itse naida Catherinen poikansa sijaan syyskuussa 1533. Lincolnin jaarli kuoli seuraavana vuonna.
Suffolkin herttua ja hänen uusi herttuattarensa saivat kaksi poikaa, Henryn ja Charlesin. Avioliitto toi Catherinelle merkittävää etua kuninkaallisessa perheessä, mikäli kuningas tekisi sisarensa Maryn lapsista perillisiään omien lapsiensa jälkeen. Suffolkin herttua ja herttuatar tervehtivät Anna Kleveläistä virallisesti, kun tämä saapui Englantiin vuonna 1539 naidakseen kuninkaan.
Henrik VIII:n kuoleman jälkeen

Katariina Parrin kuoltua synnytykseen Suffolkin herttuatar otti tämän tyttären, Mary Seymourin, huostaansa. Herttuattaren kirjeet ystävälleen William Cecilille, joissa pyydetään tukea kuningattaren alaikäiselle tyttärelle, ovat viimeiset dokumentit lapsesta. Vuosia myöhemmin herttuattaresta tuli myös lapsenlapsipuolensa Lady Mary Greyn huoltaja, kun jälkimmäinen meni naimisiin ilman kruunun suostumusta.
Vuonna 1551 herttuattaren molemmat pojat olivat opiskelijoita Cambridgessä, mutta he kuolivat vain parin tunnin erotuksella toisistaan. Toipuakseen epäonnesta ja useista uskonsa testeistä Catherine rakensi uuden elämän. Hän meni naimisiin talouteensa kuuluvan Richard Bertien kanssa, jonka kanssa hän jakoi rakkauden ja saman uskonnollisen vakaumuksen. Tästä huolimatta hänet tunnettiin yhä parhaiten Suffolkin herttuattarena, ja hänen yrityksensä saada aviomiehelleen lordi Willoughby de Eredbyn arvonimi, olivat hyödyttömiä.
Maria I:n valtakaudella vuonna 1555 Bertiet, yhdessä muiden Englannin protestanttien kanssa, lähtivät maanpakoon mantereelle. Palattuaan Englantiin ja hoviin he asettuivat Catherinen omistamaan Lincolnshireen. Catherine ja Richard Bertie saivat kaksi lasta, Peregrine Bertien ja Susan Bertien, jotka elivät aikuisiksi.
Aiheesta muualla

Hart, Kelly: The Mistresses of Henry VIII.  The History Press, 2009.  ISBN 0-7524-4835-8  (englanti)
Read, Evelyn: My Lady Suffolk,: A portrait of Catherine Willoughby, Duchess of Suffolk.  Knopf, 1963.  (englanti)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Yhdysvallat  Alankomaat  Vatikaani 
Henkilöt:  Deutsche Biographie 
Muut:  IdRef
Syme (kaupunki)

| Syme> Σύμη.Sijainti |
| --- | --- |
 Syme
Koordinaatit:  36°36′46″N, 27°50′12″E
Valtio:  Kreikka
Paikkakunta:  Sýmin kaupunki, Sými, Etelä-Egean saaret
Historia
Tyyppi:  kaupunki
Kulttuuri:  antiikki
Alue:  Eteläiset Sporadit
Infobox OKNimi-testi OK: 
Syme (m.kreik. Σύμη, Symē, door.kreik. Σύμα, Syma) oli antiikin aikainen kaupunki ja kaupunkivaltio (polis) Symen saarella eli nykyisellä Sýmin saarella Kreikassa. Sen kaupunkikeskus sijaitsi nykyisen Sýmin kaupungin paikalla.
Maantiede

Symen kaupunki sijaitsi lahdenpohjukassa saaren koillisrannikolla, samalla paikalla kuin saaren nykyinen keskus Sýmin kaupunki. Kaupungin akropoliina eli linnavuorena ja yläkaupunkina toimi Áno Sýmin eli Ylä-Sýmin kukkula nykyisen Sýmin kaupungin eteläosassa.
Symen kaupunkivaltion alue käsitti koko koko Symen saaren, eikä sillä ollut muita poliksia. Antiikin nimistöllä saari sijaitsi Skhoinoksenlahden suulla Kaarian rannikolla länteen Kynosseman niemestä, Knidoksen niemimaan ja Rhodoksen saaren välillä. Plinius vanhempi kuvasi saaren ympärysmitaksi 37 roomalaista mailia, ja sanoi siellä olleen hänen aikanaan kahdeksan satamaa.
Historia

Symen saaren varhaisiksi nimiksi mainitaan Metapontis ja Aigle. Kreikkalaisessa mytologiassa saari ja kaupunki saivat myöhemmän nimensä Symestä, rhodoslaisen kuningas Ialysoksen tyttärestä, jonka Glaukos kaappasi saarelle. Saaren ensimmäinen kuningas oli Poseidonin ja Symen poika Kthonios. Myöhempi Kthonioksen jälkeläinen Nireus johti Homeroksen Iliaan laivaluettelon mukaan kolme laivaa Troijan sotaan.
Varhaisessa historiassaan Syme saattoi olla Kaarian vallan alla, ja jossain vaiheessa puolestaan asumattomana. Historiallisella ajalla Syme oli doorilaista aluetta, ja sen doorilainen asuttaminen ajoitetaan noin 900–800-luvuille eaa. Perinteen mukaan kaupungin asuttivat argoslaiset ja spartalaiset yhdessä knidoslaisten ja rhodoslaisten kanssa. Tämän jälkeen, jo ennen Rhodoksen kaupungin perustamista, Syme oli pääasiassa Rhodoksen vallan alla. Ainoan poikkeuksen muodosti aika 400-luvun eaa. jälkimmäisellä puoliskolla, jolloin Syme kuului Ateenan johtamaan Deloksen meriliittoon. Se esiintyy liiton verotusluetteloissa vuosina 434/433–429/428 eaa. Vuonna 411 eaa. spartalaiset voittivat ateenalaiset Symen taistelussa merellä saaren edustalla.
Symen kaupungin kansalaisesta käytettiin etnonyymiä Symaīos (Συμαῖος). Kaupungin ei tiedetä lyöneen omaa rahaa; sen nimiin aiemmin laitetut rahat kuuluvat ilmeisesti Syangelan kaupungille.
Rakennukset ja löydökset

Symen akropoliilta on löydetty muurien jäänteitä, jotka on rakennettu keskiajalla osaksi paikalla nykyisin olevaa Johanniittain ritarikunnan linnaa. Muureissa oli kaksi kehää ja torneja, ja ne on ajoitettu hellenistiselle kaudelle. Ulompi muuri sulki sisäänsä noin 0,3 hehtaarin kokoisen alueen. Akropoliilla tiedetään olleen Athenelle omistettu pyhäkkö. Muihin löytöihin lukeutuu muun muassa hautalöytöjä.
Kaupungista tehtyjä esinelöytöjä on esillä Sýmin arkeologisessa museossa.
Hargeisa

| Hargeisa (Hargeysa) |
| --- | --- |
 Kuva Hargeisasta
 lippu:  vaakuna

 Hargeisa
 Koordinaatit: 9°33′N, 44°04′E 
Valtio:  Somalia
Kansainvälisesti tunnustamaton valtio:  Somalimaa
alue:  Woqooyi Galbeed
Väkiluku (2020)  (arvio):  1 200 000
Infobox OKVirheellinen NIMI-arvo: 
Hargeisa eli Hargeysa on kaupunki Somaliassa Woqooyi Galbeedin alueella eli gobolissa. Kaupunki oli Brittiläisen Somalimaan pääkaupunki, kunnes maa yhdistyi ja itsenäistyi Somalian kanssa vuonna 1960. Somalian sisällissodan aikana Somalimaa julistautui itsenäiseksi pääkaupunkinaan Hargeisa, mutta sen itsenäisyyttä ei ole tunnustettu kansainvälisesti. Vuonna 2020 Hargeisassa oli arviolta 1,2 miljoonaa asukasta.
Historia

Nykyisen Hargeisan alue on historiallisesti ollut Habar Awal -klaanin käyttämää laidunaluetta. Kiinteää asutusta alueelle syntyi suufilaisen Qadiriyya-veljeskunnan jäsenten alettua viljellä maata 1800-luvun puolivälin paikkeilla. Asutuksen perustajana pidetään šeikki Maddaria (Habar Awal, Huseyn Abokor, Rer Hosh, 1825-1918), joka tuli tunnetuksi hurskaudesta ja toteuttamistaan ihmeistä. Tärkein viljelykasvi oli durra ja paikka sijaitsi karavaanireittien varrella Harariin ja Ogadeniin. Asutus houkutteli ajan kuluessa asukkaita useista eri somaliklaaneista. Hargeisassa 1800-luvun lopulla vieraillut H. G. C. Swayne kuvaili Hargeisan käsittävän muutaman sata muta- ja ruokohökkeliä, joita ympäröi korkea aita. Egyptin hallitessa alueen rannikkoa Hargeisan šeikki sai aseita heiltä ja brittien tullessa alueelle rahaa.
Šeikin kuoltua Hargeisaa kehitettiin hallinnollisena keskuksena ja se sai nykyisen ilmeensä etenkin sen jälkeen, kun Brittiläisen Somalimaan pääkaupunki siirrettiin Berberasta Hargeisaan. Samalla se menetti luonteensa suufilaisena keskuksena, mutta šeikki Maddarin haudalla käy edelleen muistelijoita siunausten toivossa. Brittiläinen Somalimaa ja tuolloin YK:n alainen Somalia yhdistyivät 1. heinäkuuta 1960. Itsenäistyneen maan politiikkaa johdettiin etelästä, ja Etiopian vastaisen vuosina 1977-78 käydyn Ogadenin sodan jälkeen Siad Barren johtaman hallinnon sortotoimet lisääntyivät. Somalimaalaiset ryhtyivät Etiopian tuella vastarintaan vuonna 1981 ajaen hallituksen joukot alueelta. Hallinnan menettänyt Siad Barre määräsi ilmavoimansa pommittamaan Hargeisaa. Pommitukset ja muut hallinnon hyökkäykset johtivat kymmeniin tuhansiin uhreihin. Somalia ajautui sisällissotaan ja paikalliset klaanien päälliköt julistivat Somalimaan itsenäiseksi toukokuussa 1991, vaikkakaan maan itsenäisyyttä ei ole tunnustettu kansainvälisesti. Hargeisa toimii nykyisin Somalimaan pääkaupunkina.
Väestö

CIA:n julkaiseman The World Factbookin mukaan Hargeisassa asui vuonna 2015 arviolta 760 000 henkilöä. Paikallisten somalien lisäksi kaupungissa asuu joitakin siirtolaisia esimerkiksi Jemenistä ja Syyriasta.
Aiheesta muualla

Kuvia tai muita tiedostoja aiheesta Hargeisa Wikimedia Commonsissa
Vuoden 1988 ilmapommitusten muistomerkki.
Taffelipiano

Taffelipiano
Taffelipiano on piano, jossa kielet ovat flyygelin tavoin vaakatasossa, mutta sijoitettuna viistosti suorakulmaiseen runkoon koskettimiston suuntaisesti. Taffelipiano oli suosittu kotisoitin 1700- ja 1800-luvulla, erityisesti 1800-luvun jälkipuoliskolla. Sittemmin pystymallinen piano syrjäytti sen suosiossa, eikä taffelipianoja enää valmisteta. Soittimia on kuitenkin runsaasti restauroitu koriste-esineiksi, ja monet korjattu jopa soittokuntoisiksi.
Triviaa

Säveltäjä Jean Sibelius on kertonut soittaneensa lapsena taffelipianoa, jonka sävelkorkeus oli 3/4 askelta liian matala. Kun Sibeliuksen kotiin hankittiin uusi piano, jonka viritys oli normaali, hän vieraantui koko soittimesta ja keskittyi viulun soittoon.
Kangasalan museossa on nähtävänä Kesäpäivä Kangasalla -laulun säveltäjä Gabriel Linsénin taffelipiano.
Aiheesta muualla

Wikimedia Commonsissa on kuvia tai muita tiedostoja aiheesta .
The Square Piano Music Room Antiques. Arkistoitu 1.11.2016. Viitattu 6.4.2022. (englanniksi)
| n k Kosketinsoittimet |
| --- | --- |
Erilaiset Kosketinsoittimet:  Cembalo  Klavikordi  Ondes Martenot  Piano (Flyygeli, Sähköpiano, Digitaalipiano, Taffeli, Disklavier)  Syntetisaattori  Urku  (Urku)harmoni 
Valmistajia ja tuotemerkkejä:  Bösendorfer  Casio  Fazioli  Hammond  Hellas  Kawai  Korg  Rhodes  Roland  Steinway & Sons  Wurlitzer  Yamaha
Tachikawa

| Tachikawa (立川市) |
| --- | --- |
 Tachikawan kaupungintalo
 lippu:  Symboli
 Tachikawan sijainti Tokion metropolissa
 Tachikawa
 Koordinaatit: 35°41′39.2″N, 139°25′10.8″E 
Valtio:  Japani
Alue:  Kantō
Prefektuuri:  Tokio
Pinta-ala:  
 – Kokonaispinta-ala:  24,36 km²
Väkiluku (2017):  182 748
 – Väestötiheys:  7 502 as./km²
Symbolit:  
 – Kukka:  Japaninmagnolia
 – Puu:  Idänselkova
Aikavyöhyke:  UTC+9
 
 www.city.tachikawa.lg.jp 
Infobox OKVirheellinen NIMI-arvo: 
Tachikawa (jap. 立川市, Tachikawa-shi) on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tamajoen vasemmalla rannalla Tokion erillisalueiden länsipuolella ja rajautuu idässä Kunitachin, Kokubunjin ja Kodairan kaupunkeihin, pohjoisessa Higashiyamaton ja Musashimurayaman kaupunkeihin, lännessä Fussan ja Akishiman kaupunkeihin sekä etelässä Hinon kaupunkiin. Tachikawassa on 182 748 asukasta (vuonna 2017) ja sen pinta-ala on 24,36 neliökilometriä.
Nykyisen muotoinen Tachikawan kaupunki perustettiin 1. joulukuuta 1940. Kaupunkia palvelevat JR Higashi-Nihonin Chūō-päälinja, Ōme-linja ja Nambu-linja, Seibu-rautateiden Haijima-linja sekä Taman monorail.
Kuvia

Shōwan kansallinen muistopuisto
Tachikawan rautatieasema
Aiheesta muualla

Kuvia tai muita tiedostoja aiheesta Tachikawa Wikimedia Commonsissa
Kaupungin internetsivut (japaniksi)
| n k Tokion metropoli |
| --- | --- | --- |
| Erillisalueet |  Adachi  Arakawa  Bunkyō  Chiyoda  Chūō  Edogawa  Itabashi  Katsushika  Kita  Kōtō  Meguro  Minato  Nakano  Nerima  Ōta  Setagaya  Shibuya  Shinagawa  Shinjuku  Suginami  Sumida  Taitō  Toshima  |  |
| Kaupungit |  Akiruno  Akishima  Chōfu  Fuchū  Fussa  Hachiōji  Hamura  Higashi-Kurume  Higashi-Murayama  Higashi-Yamato  Hino  Inagi  Kiyose  Kodaira  Koganei  Kokubunji  Komae  Kunitachi  Machida  Mitaka  Musashi-Murayama  Musashino  Nishi-Tōkyō  Ōme  Tachikawa  Tama  |  |
| Nishi-Taman piirikunta |  Hinode  Hinohara  Mizuho  Okutama  |  |
| Tokion saaret |  Aogashima  Hachijō  Kōzushima  Mikurajima  Miyake  Ogasawara  Ōshima  Niijima  Toshima  |  |
Täysi evankeliumi

Täyden evankeliumin opin mukaisesti maailman ensimmäinen helluntaiseurakunta Los Angelesin Azusa-kadulla sai nimekseen Apostolic Faith Mission. Kuva on vuodelta 1907.
Täysi evankeliumi (engl. Full Gospel) on helluntailais-karismaattinen käsite. Helluntaiherätyksessä, parantamisherätyksessä ja sittemmin karismaattisessa liikkeessä opetus Pyhän Hengen kasteesta ja Pyhän Hengen armolahjoista sekä jumalallisesta parantumisesta nähtiin paluuna apostolisen ajan alkukristilliseen oppiin ja voimaan. Parantumisen uskotaan sisältyvän Kristuksen lunastukseen ja siten täyteen evankeliumiin. Siksi monet varhaiset helluntailaiset ja karismaatikot kutsuivat liikettään nimellä apostolinen usko (engl. Apostolic Faith) tai täysi, kokonainen evankeliumi (engl. Full Gospel).
Termi täysi evankeliumi viittaa Paavalin sanoihin Roomalaiskirjeessä: "En näet rohkene puhua mistään muusta kuin siitä, mitä Kristus on minun kauttani tehnyt saattaakseen maailman kansat kuuliaisiksi, puheiden ja tekojen, tunnustöiden ja ihmeiden avulla, Jumalan Hengen voimalla. Näin olen vienyt päätökseen Kristuksen evankeliumin julistamisen [engl. I have fully preached the gospel of Christ, olen täydesti saarnannut Kristuksen evankeliumin] kiertäen kaikkialla Jerusalemista aina Illyriaan saakka" (Room. 15:18–19).
Karismaattisessa liikkeessä puhutaan Aimee Semple McPhersonin sanoin myös nelinkertaisesta evankeliumista. Tämä tarkoittaa sitä, että julistetaan Jeesusta pelastajana, parantajana, Pyhällä Hengellä kastajana ja takaisin tulevana Kuninkaana. Yhdessä nämä aspektit muodostavat täyden evankeliumin. Ajatus nelinkertaisesta evankeliumista on peräisin kanadalaiselta teologilta A. B. Simpsonilta, joka vuonna 1887 perusti evankelikaalisen Kristittyjen ja lähetyssaarnaajien liiton (Christian and Missionary Alliance).